દાહોદ: દાહોદના એક સંશોધનકાર-તબીબનું 25 વર્ષ પૂર્વે પ્રગટ થયેલું ગરબા વિશેની ભગવદ્દ ગીતા જેવું પુસ્તક, આજપર્યંત ભારતભરના અભ્યાસુઓ કાજે નૃત્યની આ શૈલી માટેનું એકમાત્ર સંપૂર્ણ પુસ્તક બની રહ્યું છે. ભારતભરમાં કે વિદેશોમાં પણ જ્યાં જ્યાં ગુજરાતીઓ વસે છે ત્યાં ત્યાં ચારેકોર નવરાત્રિના ગરબા ગુંજી રહ્યા છે ત્યારે ઇસ 1993 માં પ્રકાશિત થયું હતું. દાહોદના કવિ – તબીબ ડો શરદભાઈ વૈદ્યના સંશોધનાત્મક પુસ્તક ‘ગરબો: પૂજા અને પ્રદક્ષિણા’માં મહાકવિ દયારામથી લઇ અવિનાશ વ્યાસ સુધીની અને આજની પેઢીમાં પ્રચલિત પ્રાચીન- અર્વાચીન ગરબાઓ વિશે ખૂબ જ માહિતીપ્રદ અને રોચક માહિતી પીરસી છે. ગરબા વીશે ગુજરાતી ભાષાનું આ એકમાત્ર પુસ્તક કહેવામાં આવે છે. આ પુસ્તકનો સંકલિત ભાગ પુણે અને મહારાષ્ટ્ર યુનિ. અને વિદેશમાં કેલિફોર્નિયા યુનિવર્સીટીમાં રેફરન્સબુક તરીકે ઉપયોગમાં લેવામાં આવે છે.